Document ID: 32003D0467

32003D0467
L 156/74
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 юли 2003 година
за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда
(нотифициранo под номер С(2003) 1925)
(текст от значение за ЕИП)
(2003/467/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), последно изменена с Регламент (ЕО) № 1226/2002 на Комисията (2), и по-специално приложение А, глава I, параграф 4, приложение А, глава II, параграф 7, и приложение Г, глава I, точка Д от нея,
като има предвид, че:
(1)
Директива 64/432/ЕИО предвижда държави-членки, части или региони от тях да бъдат обявени за официално свободни от туберкулоза, буцелоза и ензоотична левкоза по говедата, по отношение на стадата говеда, които са предмет на спазване на някои условия, определени в посочената директива.
(2)
Решение 1999/467/ЕО на Комисията (3), последно изменено с Решение 2001/26/ЕО (4), определи статус на официално свободни от туберкулоза по отношение на стада говеда на някои държави-членки и региони на държави-членки.
(3)
Решение 1999/466/ЕО на Комисията (5), последно изменено с Решение 2003/164/ЕИО (6), определи статус на официално свободни от бруцелоза по отношение на стада говеда на някои държави-членки и региони на държави-членки.
(4)
Решение 1999/465/ЕО на Комисията (7), последно изменено с Решение 2003/177/ЕИО (8), определи статус на официално свободни от ензоотична левкоза по говедата по отношение на стада говеда на някои държави-членки и региони на държави-членки.
(5)
Белгия, по отношение на територията на тази държава-членка, и Италия, по отношение на провинциите Ascoli Piceno, Bergamo, Lecco и Sondrio, предоставиха на Комисията документация, която показва съответствие с всички условия, предвидени в Директива 64/432/ЕИО, за да могат територията на Белгия и посочените региони на Италия да бъдат официално обявени за свободни от туберкулоза по отношение на стадата говеда.
(6)
Белгия, по отношение на територията на тази държава-членка, и Италия, по отношение региона на Sardinia и на провинциите Ascoli Piceno, Bergamo, Como, Lecco, Mantova, Sondrio, Trento и Varese, предоставиха на Комисията документация, която показва съответствие с всички условия, предвидени в Директива 64/432/ЕИО, за да могат територията на Белгия и посочените региони на Италия да бъдат официално обявени за свободни от бруцелоза по отношение на стадата говеда.
(7)
Италия предостави на Комисията документация, която показва съответствие с всички условия, предвидени в Директива 64/432/ЕИО, по отношение на провинциите Ascoli Piceno, Bergamo, Brescia, Como, Lecco, Mantova, Sondrio и Varese, за да могат посочените региони на Италия да бъдат официално обявени за свободни от ензоотична левкоза по говедата.
(8)
В интерес на яснотата списъците на държави-членки и региони от тях, официално обявени за свободни от туберкулоза, буцелоза и ензоотична левкоза по говедата по отношение на стада говеда, трябва да бъдат определени в същия акт. Съответно Решения 1999/467/ЕИО, 1999/466/ЕИО и 1999/465/ЕИО следва да бъдат отменени.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Официално свободни от туберкулоза държави-членки и региони от държави-членки
1. Държавите-членки, посочени в списъка на глава 1 от приложение I, са обявени за официално свободни от туберкулоза по отношение на стадата говеда.
2. Регионите на държавите-членки, посочени в списъка на глава 2 от приложение I, са обявени за официално свободни от туберкулоза по отношение на стадата говеда.
Член 2
Официално свободни от бруцелоза държави-членки и региони от държави-членки
1. Държавите-членки в списъка в глава 1 от приложение II са обявени за официално свободни от бруцелоза по отношение на стадата говеда.
2. Регионите на държавите-членки в списъка в глава 2 от приложение II са обявени за официално свободни от бруцелоза по отношение на стадата говеда.
Член 3
Официално свободни от ензоотична левкоза по говедата държави-членки и региони на държави-членки
1. Държавите-членки, посочени в списъка на глава 1 от приложение III, са обявени за официално свободни от ензоотична левкоза по говедата.
2. Регионите на държавите-членки, посочени в списъка на глава 2 от приложение III, са обявени за официално свободни от ензоотична левкоза по говедата.
Член 4
Отмяна
Решения 1999/465/ЕO, 1999/466/ЕО и 1999/467/ЕО се отменят.
Член 5
Адресати
Адресати на настоящото решение са държавите-членки.
Съставено в Брюксел на 23 юни 2003 година.

Labels: 0
18
6